**Rose Elizabeth "Libby" Cleveland**, nada en Buffalo o 13 de xuño de 1846 e finada en Bagni di Lucca o 22 de novembro de 1918, foi a Primeira Dama dos Estados Unidos dende 1885 a 1886, durante o primeiro mandato do seu irmán, o presidente Grover Cleveland. O presidente estaba solteiro ata que casou con Frances Folsom o 2 de xuño de 1886.

Primeiros anos
--------------

Rose Cleveland
Rose Elizabeth Cleveland naceu en Fayetteville, Nova York, o 14 de xuño de 1846. Coñecida pola súa familia como "Libby", Rose era a máis nova dos nove fillos de Richard Falley Cleveland e Ann Neal Cleveland. En setembro de 1853, a familia mudouse a Holland Patent, Nova York, onde o seu pai acababa de ser nomeado pastor da igrexa presbiteriana. El morreu o mes seguinte, cando Rose tiña sete anos.

Rose ficou en Holland Patent para ocuparse da súa nai viúva. Grover Cleveland, o irmán máis vello de Rose, tiñas 16 anos nese tempo e estaba determinado a axudar a súa familia. El deixou a escola e foi á cidade de Nova York para traballar como profesor na Escola Estatal para Cegos. Rose foi educada en Houghton Seminary en Clinton, Nova York onde máis tarde se converteu en profesora para axudar tamén ela á súa nai.

Rose tamén deu clases no Collegiate Institute de Lafayette, Indiana, e nunha escola de mozas en Muncy, Pensilvania, onde ensinou a finais da década de 1860. No Muncy Seminary Rose foi coñecida pola súa personalidade forte e a súa independencia.

Rose gañou un alcume dentro do seu círculo de amigos en Muncy; chamárona o seu "Johnny Cleveland" porque era normal atopala lendo un libro baixo unha vella árbore nunha granxa próxima. Rose entón preparou un curso de conferencias históricas; unha conferencia, en particular, centrado na fe altruísta, que deu perante os estudantes de Houghton Seminary e noutras escolas.

Na década de 1880 Rose volveu a Holland Patent para coidar a súa nai. Durante ese tempo deu clases na escola dominical e fixo algúns traballos literarios. Cando non estaba ocupada deste xeito, dedicábase á súa nai ata a morte dela en 1882. Despois de que Ann Neal Cleveland morrese, Rose ficou soa no casarío coñecido como "The Weeds". Rose continuou a ensinar na escola dominical e a dar conferencias.

Anos na Casa Branca
-------------------

Cando o seu irmán Grover Cleveland se converteu no 22.º presidente dos Estados Unidos en marzo de 1885, Rose asumiu os deberes de Primeira Dama e viviu na Casa Branca durante dous anos. Estivo de pé co seu irmán durante a súa inauguración e foi a anfitrioa durante os seus anos de solteiro na Casa Branca.

Durante os seus primeiros tempos como Primeira Dama, apareceu na portada de *The New York Times* pola súa aparencia durante a súa segunda recepción na Casa Branca. O xornal informou de que Cleveland levaba un vestido de satén negro con encaixe español transparente que amosaba os seus ombreiros e brazos. Porén, Rose Cleveland non se adaptou completamente á alta sociedade de Washington. Rose era unha intelectual, e prefería a lectura ao entretementos, aínda que se esforzou nos seus deberes como Primeira Dama como favor ao seu irmán.

Cando o presidente Cleveland casou con Frances Folsom, Rose deixou a Casa Branca e comezou unha carreira na educación. Converteuse en directora do Collegiate Institute de Lafayette, Indiana, en escritora e en profesora universitaria, ademais de editora da revista de Chicago *Literary Life*.

Últimos anos
------------

Evangeline Marrs Whipple
Aos 44 anos, iniciou unha relación lésbica cunha rica viúva, Evangeline Marrs Simpson, con correspondencia explicitamente erótica. O ton das súas letras baixou cando Evangeline casou cun bispo episcopaliano de Minnesota, Henry Benjamin Whipple, a pesar das protestas de Cleveland.

Cemiterio inglés, Bagni di Lucca, Italia
Após o pasamento de Whipple en 1901, as dúas mulleres retomaron a súa relación e finalmente, en 1910, mudáronse a Bagni di Lucca (Italia) para vivir xuntas. Compartiron a casa coa ilustradora e artista inglesa Nelly Erichsen. Rose morreu na casa en novembro de 1918, ás 19:32 por mor da gripe de 1918. Foi enterrada no cemiterio inglés da localidade; Evangeline tamén foi enterrada con Rose no mesmo cemiterio 12 anos máis tarde.

Notas
-----

1. ↑  "Frances Cleveland Biography :: Rose Elizabeth Cleveland". *firstladies.org* (en inglés). National First Ladies' Library. Arquivado dende o orixinal o 09 de outubro de 2018. Consultado o 4 de xuño de 2018.
2. 1 2  Lillian Faderman, *Odd Girls and Twilight Lovers: A History of Lesbian Life in Twentieth-Century America*, Penguin Books Ltd, 1991, p. 32
3. ↑  Brockwell, Gillian (2019-06-20). "A gay first lady? Yes, we’ve already had one, and here are her love letters.". *The Washington Post*. Consultado o 2019-06-21.
4. 1 2  Solly, Meilan (2019-09-21). "New Book Chronicles First Lady Rose Cleveland’s Love Affair With Evangeline Simpson Whipple". *Smithsonian*. Consultado o 2019-06-21.
5. ↑  Simpson Whipple, Evangeline Marrs (1930-09-01). "Evangeline Whipple". In honor of the people. Consultado o 2016-09-07.
6. ↑  New Book Chronicles First Lady Rose Cleveland’s Love Affair With Evangeline Simpson Whipple Smithsonian Magazine
7. ↑  Rose Elizabeth Cleveland: First Lady and Literary Scholar by Sirpa Salenius

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Rose Cleveland Modificar a ligazón no Wikidata*** |

### Bibliografía

* Hardy, Rob. "The Passion of Rose Elizabeth Cleveland." *New England Review* 28.1 (2007): 180, 193, 207
* Lillie, Lucy C. "The Mistress of the White House." *Lippincotts Monthly Magazine* 1887: 81–94
* "Society Stars." *Boston Daily Globe* (14 de marzo de 1886): 4.

### Ligazóns externas

* Rose Elizabeth Cleveland works at Hathi Trust
* Rose Elizabeth Cleveland works at archive.org

| * v
* c
* e
Primeiras Damas dos Estados Unidos de América |
| --- |
| 
* Martha Washington
* Abigail Adams
* Martha Jefferson Randolph
* Dolley Madison
* Elizabeth Monroe
* Louisa Adams
* Emily Donelson
* Sarah Jackson
* Angelica Van Buren
* Anna Harrison
* Jane Harrison
* Letitia Tyler
* Priscilla Tyler
* Julia Tyler
* Sarah Polk
* Margaret Taylor
* Abigail Fillmore
* Jane Pierce
* Harriet Lane
* Mary Todd Lincoln
* Eliza Johnson
* Julia Grant
* Lucy Hayes
* Lucretia Garfield
* Mary McElroy
* Rose Cleveland
* Frances Cleveland
* Caroline Harrison
* Mary Harrison
* Frances Cleveland
* Ida McKinley
* Edith Roosevelt
* Helen Taft
* Ellen Wilson
* Margaret Wilson
* Edith Wilson
* Florence Harding
* Grace Coolidge
* Lou Hoover
* Eleanor Roosevelt
* Bess Truman
* Mamie Eisenhower
* Jacqueline Kennedy
* Lady Bird Johnson
* Pat Nixon
* Betty Ford
* Rosalynn Carter
* Nancy Reagan
* Barbara Bush
* Hillary Clinton
* Laura Bush
* Michelle Obama
* Melania Trump

 |  |

* Portal:Muller
* Portal:Diversidade sexual
* Portal:Estados Unidos de América

|  |  |
| --- | --- |
| Control de autoridades | 
* Wd: Q255611
* WorldCat
* VIAF: 34054264
* BNB: ID
* FAST: 382312
* GND: 1069427349
* ISNI: 0000 0000 8438 9666
* LCCN: no96055138
* NKC: xx0241892
* NTA: 132890968
* OL: OL1958607A
* SNAC: w6wq0wfq
* SUDOC: 18459507X
* WikiTree: Cleveland-460

 |